**נספח להסכם – מפרט השירותים**

1. ייצוג הועדה בפני ערכאות שיפוטיות ומעין שיפוטיות הדנות בעבירות מכוח חוקים, תקנות וצווים לפי חוק התכנון והבניה, התשכ"ה – 1965.
2. מתן ייעוץ משפטי שוטף- בכתב ובע"פ לוועדה המקומית ולעובדיה בתחומי הפעילות של הוועדה, לרבות ייצוג בהליכים אזרחים ומנהלים בפני בתי המשפט, לרבות ביהמ"ש העליון. ייצוג בפני מוסדות התכנון, ועדות ערר(רישוי, היטלי השבחה ופיצויים), מענה לפניות הקשורות לעבודת הוועדה וכן מתן חוות דעת משפטיות בנושאים הקשורים בעבודתה ובסמכויותיה של הוועד. ליווי וייעוץ ועריכת חוזים ומסמכים "בקשר לפעילותיה של הוועדה ככל שיידרש.
3. השתתפות בישיבות הועדה אחת לחודש לערך, וכל פגישת הכנה שתידרש לשם כך.
4. בחינת חומר החקירה ומתן ליווי משפטי וסיוע למפקחים בהליכי החקירה, לרבות מתן הוראות להשלמת חקירה.
5. מתן החלטה האם יש בחומר הראיות מספיק כדי להגיש כתב אישום או לנקוט בכל הליך אכיפה אחר לפי חוק התכנון והבניה.
6. ייעוץ טרם נקיטת הליכי אכיפה מנהליים.
7. הכנה, כתיבה ובדיקת מסמכים משפטיים לערכאות המשפטיות השונות ובכלל זה, כתבי אישום, צווים שיפוטיים ומנהליים, בקשות שונות, ערעורים וכיוצא באלה.
8. ייצוג וניהול הליכים פליליים בבית המשפט (בכל הערכאות) ובכלל זה כתבי אישום, צווים, מענה לטענות מקדמיות, ניהול הליכים לפי 144 וכל הליך אחר הנדרש לשם ניהולו התקין של ההליך הפלילי ועוד.
9. קיום חובות התובע בהתאם להנחיות היועץ המשפטי לממשלה ופרקליטות המדינה לרבות חוות דעת בדבר בקשות לעיכוב הליכים.
10. ניהול הליכי משא ומתן מול נאשמים, חשודים, באי כוחם, וקבלת החלטות בעניינם.
11. ייעוץ שוטף בתחום הפלילי לועדה ועובדיה בתחומים הקשורים באכיפה לפי פרק י' לחוק התכנון והבניה.
12. נוכחות, ככל שתידרש, בישיבות ועדת משנה לתכנון ובניה.
13. נוכחות במשרדי הועדה לפחות פעם בשבוע.
14. זמינות טלפונית גבוהה לפניות הועדה המקומית ועובדיה.
15. עבודה בשיתוף פעולה ובתיאום, ככל שיידרש, עם היועץ המשפטי של הועדה, ועם הגורמים המקצועיים בוועדה לרבות היו"ר, המהנדס ומנהלת הועדה.
16. "הכנת חוזים ומכרזים להם נדרשת הוועדה, עריכת וכתיבת חוזים, מכרזים ומסמכים נלווים לה.", ליווי הליכי מכרז ומתן חוות דעת לוועדת מכרזים.
17. "מתן עדכונים, הסברים ופרשנות לגורמים בוועדת על חקיקה, נהלים, פסיקה וחוקי עזר וכן הנחיית עובדי הוועדה בנושאים המשפטיים".
18. "סיוע בגיבוש מדיניות בנושאים בעלי השלכות משפטיות".